Borgarstjórn Reykjavíkur

Borgarstjórn Reykjavíkur er lýðræðislegur vettvangur kjörinna fulltrúa íbúa Reykjavíkurborgar. Borgarstjórn ber ábyrgð því að framfylgja þeim málefnum sem ríkið hefur falið sveitarstjórnum.

Borgarstjórn skipar borgarstjóra og skipar í nefndir á sínum vegum sem sjá um daglegan rekstur borgarinnar. Fulltrúar í borgarstjórn kallast borgarfulltrúar og eru 23 talsins. Kosið er til borgarstjórnar í almennum kosningum á fjögurra ára fresti, þannig ekki er hægt að kjósa aftur áður en kjörtímabil er liðið líkt og með Alþingi. Reglulegir fundir borgarstjórnar fara fram á fyrsta og þriðja þriðjudegi hvers mánaðar.

Völd borgarstjórnar.

Samkvæmt 8. grein sveitarstjórnarlaga fer borgarstjórn með stjórn Reykjavíkurborgar samkvæmt ákvæðum þeirra og annarra laga. Stjórnin hefur ákvörðunarvald um nýtingu tekjustofna borgarinnar og sér um framkvæmd þeirra verkefna sem sveitarfélagið annast. Höfuðmaður borgarstjórnar og framkvæmdastjóri Reykjavíkurborgar er borgarstjóri sem skipaður er af stjórninni.

Núverandi.

Sextán framboðslistar voru í kjöri í borgarstjórnarkosningum 26. maí 2018. Þeir voru: B-listi Framsóknarflokks, C-listi Viðreisnar, D-listi Sjálfstæðisflokks, E-listi Íslensku þjóðfylkingarinnar, F-listi Flokks fólksins, H-listi Höfuðborgarlistans, J-listi Sósíalistaflokks Ísands, K-listi Kvennaframboðsins, M-listi Miðflokksins, O-listi Borgarinnar okkar Reykjavík, P-listi Pírata, R-listi Alþýðufylkingarinar, S-listi Samfylkingarinnar, V-listi Vinstrihreyfingarinnar græns framboðs, Y-listi Karlalistans og Þ-listi Frelsisflokksins.

Samhliða borgarstjórnarkosningum árið 2018 var sætum í borgarstjórn fjölgað úr 15 í 23 og því náðu 23 borgarfulltrúar kjöri auk jafnmargra varaborgarfulltrúa. Sjálfstæðisflokkur hlaut 8 borgarfulltrúa, Samfylkingin 7, Viðreisn 2, Píratar 2, Flokkur fólksins 1, Sósíalistaflokkur Íslands 1, Miðflokkurinn 1 og Vinstrihreyfingin grænt framboð 1. Framsóknarflokkinn vantaði 311 atkvæði til að ná inn manni. Aðrir flokkar fengu innan við 1%. Það voru Íslenska þjóðfylkingin, Höfuðborgarlistinn, Kvennahreyfingin, Borgin okkar, Alþýðufylkingin, Karlalistinn og Frelsisflokkurinn. Fyrsti fundur nýrrar borgarstjórnar var haldinn 19. júní 2018.

Þann 12. júní 2018 var kynntur nýr meirihluti Samfylkingar, Viðreisnar, Pírata og Vinstrihreyfingarinnar - græns framboðs sem samtals hluti flokkarnir fjórir 12 borgarfulltrúa í borgarstjórnarkosningunum 26. maí 2018. Í meirihlutasáttmála flokkanna segir meðal annars fulltrúar flokkanna ætli að byggja öflugt og þétt borgarlíf fyrir okkur öll með nægu framboði af húsnæði, sjálfbærum hverfum, heilnæmu umhverfi, skilvirkum samgöngum, fjölbreyttu atvinnulífi og einfaldri, aðgengilegri og lýðræðislegri umsýslu.

Fyrrverandi meirihlutar.

Á árunum 1930-2018 voru borgarfulltrúar 15 og því þurfti 8 eða fleiri til að mynda meirihluta:

&lt;templatestyles src="Flex-einnDálkur/styles.css /&gt;

Frá árinu 2018 hafa borgarfulltrúar verið 23 talsins og því þarf 12 eða fleiri til að mynda meirihluta:

Sviptingar í borgarstjórn á kjörtímabilinu 2006 - 2010.

Frá 11. júní 2006 til 16. október 2007 mynduðu Sjálfstæðisflokkurinn og Framsóknarflokkurinn meirihluta og Vilhjálmur Þ. Vilhjálmsson var borgarstjóri. Upp úr því samstarfi slitnaði haustið 2007 vegna deilna um sameiningu Reykjavík Energy Invest og Geysis Green Energy. Frá 16. október 2007 til 24. janúar 2008 mynduðu allir flokkar nema Sjálfstæðisflokkur meirihluta með Dag B. Eggertsson sem borgarstjóra. Upp úr því samstarfi slitnaði hinn 24. janúar 2008 þegar Ólafur F. Magnússon myndaði meirihluta með sjálfstæðismönnum og settist sjálfur í stól borgarstjóra, en honum hafði fundist hlutur sinn í fyrra samstarfi heldur rýr. Ýmsir örðugleikar gerðu þó einnig vart við sig í því samstarfi og skoðanakannanir gáfu til kynna að nýi meirihlutinn missti sífellt fylgi. Síðsumars slitu sjálfstæðismenn svo samstarfinu og mynduðu nýjan meirihluta með framsóknarmanninum Óskari Bergssyni hinn 21. ágúst 2008, en þá varð Hanna Birna Kristjánsdóttir borgarstjóri, sá fjórði á kjörtímabilinu.